Topboer van Fairview aangeval | Netwerk24
Deur Maygene de Wee 14 Februarie 2018 10:33
Charles Back, 2017 se Boer van die Jaar is Woensdag by sy huis op die plaas Fairview aangeval. Foto: Jaco Marais
Charles Back, eienaar van die wyn- en kaasplaas Fairview in die Paarl, is Woensdag in die vroeë oggendure ernstig beseer toe drie aanvallers hom in sy huis aangerand het.
Back, wat in 2017 deur die Landbouskrywers SA as die Boer van die Jaar aangewys is en ook eienaar is van die bekende Spice Route-plaas, is die oggend tussen 02:00 en 03:00 oorval.
Hy is volgens inligting met ’n koevoet oor die kop geslaan en daarna vasgebind.
Back kon egter daarin slaag om los te kom. Hy het in sy motor geklim en hulp gaan soek.
Niemand weet nog presies hoe die aanvallers by die huis ingekom het nie.
Liesbeth Slabbert, Back se persoonlike assistent, het Woensdag kort voor 10:00 gesê hy is ernstig beseer, maar is in ’n stabiele toestand in die hospitaal.
Kyk ook: Landbouweekliks kuier by Charles Back
Meer oor: Charles Back | Paarl | Fairview | Plaasaanval
Panga-aanval op boer: Mans vry, dossier 'weg'